ועדת העבודה, הרווחה והבריאות, כנסת 17, פרוטוקול מספר 441, 2008-05-21 09:30

יצחק גלנטי: בוקר טוב לכולם, אנחנו פותחים היום, רשימת צווים של משרד הביטחון שאמורים להיות מאושרים על ידי וועדת העבודה, הרווחה והבריאות.

יצחק גלנטי: אני מבקש ממשרד הביטחון להתחיל להציג את זה.

פזית אליהו: מהלשכה המשפטית משרד הביטחון, כאמור אנחנו מבקשים מהוועדה אישור לשמונה עשר צווים לתיקון שיעורי תשלומים המשולמים לזכאיי אגף השיקום וזכאיי אגף משפחות והנצחה: אלמנות צבא ההגנה לישראל, אלמנות ויתומים.

פזית אליהו: לפי סעי ף 3 לחוק הנכים וסעיף 1 לחוק משפחות, שר הביטחון מוסמך לעלות את שיעורי התגמולים בצו לאחר התייעצות עם שר האוצר ולאחר קבלת אישור הוועדה.

פזית אליהו: אנחנו קיימנו את הליך ההתייעצות עם שר האוצר וקיבלנו את הסכמתו וכעת הגענו לכאן.

פזית אליהו: עדכון התגמולים נעשה בהתאם לעקרונות להסדר שנקבע בשנת 1986 בין משרד הביטחון למשרד האוצר לארגון הנכים והוא יחול על יתר הארגונים, ולפי ההסדר הזה התגמולים מוצמדים למדד הסקטור ציבורי קהילתי במשק, כאשר לפי ההסדר הזה אנחנו צריכים לבחון את שאלת העדכון פעמיים בשנה בחודשים אוקטובר ואפריל והיה והמדד עולה התגמולים מעודכנים בהתאם.

פזית אליהו: בין השנים 2003 ל- 2005 היתה תקופת הקפאה של תגמולים במשק מכוח חוקי ההסדרים, ולכן זו הפעם הראשונה שאנחנו מעדכנים את התגמולים מאז שהסתיימה תקופת ההקפאה, כאשר העדכון נעשה על בסיס המדד בסוף תקופת ההקפאה.

פזית אליהו: אנחנו הגשנו לאישור הוועדה שני סטים של צווים.

פזית אליהו: הסט הראשון הוא בגדר הוראת שעה לשלושה חודשים מאוקטובר 2006 ועד סוף דצמבר 2006, הסט השני הוא לא הוראת שעה, הוא קבוע בינתיים כמובן, מה- 1 לינואר 2007, וזה בעקבות איזה עניין של קיזוז שנעשה בתגמולים והצורך להפסיק את הקיזוז הזה, החלטת המנהל הכללי של משרד הביטחון להפסיק את הקיזוז החל מ- 1 בינואר 2007 ולכן התעורר הצורך לערוך שני סטים של צווים.

פזית אליהו: למען השקיפות והגילוי הנאות אני אומר שקיימת עתירה של ארגון הנכים בנושא של הקיזוזים, כי קיימת מחלוקת לגבי הפרשי קיזוזים לתקופה שקודמת ל- 1 לינואר 2007, העניין הזה תלוי ועומד בבית דין הגבוה לצדק, כרגע הצווים הם לפי החלטת המנהל הכללי של משרד הביטחון.

פזית אליהו: אני אומר גם שהליך החקיקה התמשך עד שסיימנו את ההליך ההתייעצות עם שר האוצר ועד שהגענו ליום הזה, בכל מקרה עולה הצורך לעשות עדכון נוסף לתגמולים שהוא יהיה מאוקטובר 2007, והעדכון הזה נזקק היום לעבודה במשרד הביטחון, ואני מקווה שלאחר שנקבל את אישור הוועדה לצווים האלה יהיה אפשר להתחיל בהליך החקיקה עצמה של העדכון לאוקטובר 2007.

אריה אלד: האם הצווים הללו הם, השינויים פה מעבר לעליית המדד?

אריה אלד: או שהם בסך הכל התאמה למדד?

פזית אליהו: זו התאמה למדד, הסט הראשון שהוא בגדר הוראת שעה הוא התאמה למדד, הסט השני שגם הוא התאמה למדד מ- 1 לינואר 2007, וגם האקט של ביטול הקיזוז של תשלומי התגמולים.

יצחק גלנטי: לאיזה מדד?

יצחק גלנטי: אם אפשר לדעת.

פזית אליהו: מדד של הסקטור ציבורי קהילתי במשק.

פזית אליהו: זה הסקטור שאליו מוצמדים התגמולים.

יצחק גלנטי: של עובדי המדינה.

אריה אלד: אם אלה הם שינויים של התאמה למדד, למה צריך כל פעם לבוא הנה, למה אי אפשר להוסיף לצו סעיף שאומר התגמול יוצמד למדד נקודה.

פזית אליהו: זה קבוע בחוק הראשי, החוק הראשי קובע שצריך להביא את זה להנה, שבצווים האלה שר הביטחון לא מוסמך לעשות לבד הוא צריך לקבל את אישור הוועדה וגם את אישור שר האוצר.

אריה אלד: אני מבין שאם רוצים לקצץ או אם רוצים לעלות מעבר למדד, למה לא נלך להליך שיתקן את הסעיף המסמיך בחוק באופן כזה שהוא יוצמד אוטומטי למדד ולא יצטרכו בכל פעם לבוא עם נייר?

יצחק גלנטי: יש פה באמת שאלה, מדוע הצווים האלה לא הגיעו ב- 2006 לאישור פה?

פזית אליהו: הפעם הראשונה אחרי שהסתיימה תקופת ההקפאה שבה המדד עלה, דבר שמביא לעליית שיעורי התגמולים, זה אוקטובר 2006, עד שאנחנו מקבלים את הנתונים שהלשכה המרכזית לסטטיסטיקה לגבי עליית המדד זה לוקח כמה וכמה חודשים.

יצחק גלנטי: אבל לא שנתיים.

פזית אליהו: נכון, הליך החקיקה הפעם התמשך מעבר למקובל.

יצחק גלנטי: זה לא חקיקה זה עדכון.

פזית אליהו: זה עדכון נכון, כי היינו צריכים לקבל את אישור שר האוצר, נוצר מצב של חילופי שר האוצר גם שר הביטחון התחלף פעם פעמיים מאז.

יצחק גלנטי: בקיצור עיכובים בירוקראטיים למיניהם.

יצחק גלנטי: ובינתיים המוטבים מחכים.

פזית אליהו: נכון, אבל העדכון הוא כמובן רטרואקטיבית, כלומר ברגע שיתקבל האישור של הוועדה אז הפרשי התגמולים ישולמו רטרואקטיבית לאוקטובר.

יצחק גלנטי: וצמוד, צמוד ונושא ריבית?

קריאה: ממש לא, רק מדד.

יצחק גלנטי: רק מדד, אבל כשלוקחים מהם לוקחים צמוד, לא?

פזית אליהו: לא לוקחים למיטב ידיעתי.

פזית אליהו: לפי ההסדר מ- 2006 אם המדד יורד אנחנו לא נוגעים בתגמולים, לפחות כך נהג משרד הביטחון לאורך כל השנים.

יצחק גלנטי: אני הייתי מבקש הסבר קצת יותר מפורט למה שקראתם קיזוז, מה הדבר הזה?

פזית אליהו: אני אציע לעניין הזה, בגלל שזה עניין תקציבי אז איציק שבתאי תסביר יותר בפירוט.

איציק שבתאי: אני מאגף התקציבים של משרד הביטחון, למעשה שיטת העדכון שלנו היא כזאת שכאשר יש עליה של המדד אנחנו נותנים אותו, במקביל כשיש תוספת יוקר במשק אותה אנחנו נותנים מידית, אבל כדי שלא יהיה כפל גם של תוספת יוקר וגם של מדד, כאשר יש תוספת יוקר אנחנו נותנים אותה, וכאשר מגיע המדד ואנחנו בוחנים את המדד מקזזים את תוספת היוקר שניתנה מעליית המדד.

יצחק גלנטי: מתי ניתנה בפעם האחרונה תוספת יוקר?

איציק שבתאי: אם אני זוכר נכון, 2.1% ביוני 2006.

איציק שבתאי: הסוגיה עצמה היא סוגיה הרבה יותר עתיקה והיא מינואר 2001 .

יצחק גלנטי: התוספת שניתנה ביוני 2006, אני מבין שניתנה תוספת, האם כבר קוזזה או עדיין לא?

איציק שבתאי: קיזוז התוספת ביוני 2006, כיום עכשיו שאנחנו מאשרים את הצווים העדכון המדד יהיה בניכוי, התוספת של 2.1% שניתנה ביוני 2006 כלל הזכאים שלנו קיבלו אותה, אלמנות, הורים שכולים ונכים, כיום כשאנחנו מעדכנים את הצווים לאוקטובר 2006, אנחנו מבצעים אותם בניכוי התוספת שכבר ניתנה לזכאים.

יצחק גלנטי: כפי שהיא נתנה אז, בניכוי התוספת שניתנה אז.

איציק שבתאי: נכון.

יצחק גלנטי: והיא תוספת שניתנת כל הזמן, היא מתמשכת, היא לא חד פעמית, היא קבועה?

איציק שבתאי: התוספת היא חד פעמית, היא נמצאת בתגמולים בכל חודש, היא מצורפת לבסיס התגמול והיא חלק מהתגמול.

יצחק גלנטי: תודה.

יצחק גלנטי: מה המשך ההסבר לגבי הקיזוז?

פזית אליהו: המשך לגבי הקיזוז, ב- 2001 ניתנה תוספת, לא תוספת יוקר אלא הייתה איזו תוספת שכר לעובדי המדינה באופן חד פעמי, היה צריך בהתאם לאותם הסדרים לתת אותה גם לזכאיי אגף השיקום, את אותה תוספת, בהמשך עלה הצורך לקזז את זה כדי שלא יהיה תשלומי כפל, התוספת שניתנה בזמנו בשנת 2001 היתה בסכום של 1,250 שקלים, כאשר לפחות לגבי הנכים היא ניתנה באופן פרופורציונאלי לפי דרגת הנכות, נכה שדרגת הנכות שלו 100% קיבל 1,250 שקל, ונכה של 50% קיבל מחצית מהסכום וכדומה.

פזית אליהו: כאשר הצורך לקזז את זה, המשרד בא ואמר שהוא לא רוצה לקזז את כל הסכום באופן חד פעמי כדי לא לפגוע בזכאים, לכן הוחלט לפרוס את הסכום של 1,250 על פני 12 חודשים, כשנגמרו 12 החודשים בינתיים נכנסה תקופת ההקפאה מתוקף חוק ההסדרים, מאחר והקיזוז נעשה מבסיס התגמול נוצר מצב שהקיזוז הזה נמשך, התגמולים לא עודכנו בתקופה הזאת, והדבר התגלה לפני כשנה שנתיים.

יצחק גלנטי: זאת אומרת נמשך קיזוז למשהו שהוא בעצם לא נפרע, כספים שנלקחו וזה נמצא כעת בדיון משפטי?

קריאה: משרד הביטחון לא רוצה להחזיר.

יצחק גלנטי: אז אם זה נמצא עכשיו, אז אין לנו יכולת בכלל לדון בנושא שהוא בחזקת דיון משפטי.

פזית אליהו: ברגע שהעניין נודע ונעשו דיונים במשרד הביטחון, החליט המנהל הכללי של משרד הביטחון קודם כל לבטל את הקיזוז וזה מיום 1 לינואר 2007, זאת בעצם הסיבה לסט השני של הצווים, כרגע ישנה מחלוקת תלויה ועומדת בבית המשפט לגבי התקופה הרטרואקטיבית של 2002, מהתקופה שבעצם היה צריך להפסיק את הקיזוז ועד לסוף 2006, זה מה שנמצא היום בבית משפט.

יצחק גלנטי: תודה רבה, אני מבקש את הגברת מיכל רדנאי זאבי.

מיכל רדנאי זאבי: אני מייצגת את ארגון נכי צבא ההגנה לישראל, אני למעשה אשלים את הנושא שהעלתה נציגת משרד הביטחון, העתירה בבית הדין הגבוה לצדק שהגיש ארגון נכי צבא ההגנה לישראל, מתייחס הן לקיזוז שנעשה שלא כדין במשך 56 חודשים, והן לטענת הארגון שמרגע שהסתיימה תקופת ההקפאה התגמולים אמורים להתעדכן בהתאם למדד הסקטור הציבורי גם לגבי תקופת ההקפאה.

מיכל רדנאי זאבי: יש שני נושאים שעומדים כרגע על הפרק, היה חשוב לי לומר את זה, כרגע אנחנו מתייחסים לגופו של עניין הצווים.

מיכל רדנאי זאבי: הארגון שומר על טענותיו וזה ידון בבית הגובה לצדק.

מיכל רדנאי זאבי: בעניין של עדכון הצווים האלה, אנחנו כמובן טוענים שעדכון הצווים האלה צריך להתבצע ויפה שעה אחת קודם, וההתנהלות שהביאה למצב שגם תקופת ההקפאה משנת 2003 וסיומה בסוף 2005, אנחנו כאן ב- 2008, שנתיים וחצי אחרי סיום תקופת ההקפאה, ההתנהלות הזו נראית לי לא ראויה, לא סבירה, וגם הליכים בירוקראטיים, יש גבול עד כמה אפשר להתלות עליהם.

מיכל רדנאי זאבי: כעת אנחנו נמצאים בשנת 2008, העדכון של הוראות השעה מתייחס למדד 2006, כיום בעודנו יושבים כאן יש נתון של מדד 2007, אומרת נציגת משרד הביטחון שזה כרגע בתהליך עבודה, אני מעלה תמיהה למה לא מביאים את הסט הזה כבר במקביל, ואם זה לא נעשה במקביל אז לפחות לקצוב כאן זמן סביר, מבחינתי הזמן הסביר הוא לא יכול להיות יותר מחודש, שבועיים, לא יתכן שאנשים יחכו כי התגמולים לא מתעדכנים עד שהצווים האלה לא מאושרים, אנחנו שנתיים וחצי אחרי סיום תקופת ההקפאה, אני חושבת שגם התהליך השוטף של העדכונים יבוצע באופן כזה שהרי כל חצי שנה יצטרכו לבצע בדיקה.

מיכל רדנאי זאבי: אני רוצה לוודא שמשרד הביטחון יפעל בצורה שבסמוך לעדכון, בסמוך לקבלת הנתונים יבוצע עדכון בצורה יעילה ללא בירוקרטיה וללא חסמים שפוגעים באנשים, אנשים פשוט נסמכים על התגמולים האלה.

יצחק גלנטי: אני מבקש את נציגות משרד הביטחון לענות על השאלה, מדוע לא ניתן לעדכן את 2007, מדד 2007, כמה זמן צריכים לעדכון הזה?

פזית אליהו: כל עדכון של הצווים נעשה על בסיס הצווים הקודמים, ולכן כל עוד הצווים הללו לא מאושרים.

יצחק גלנטי: במילים פשוטות, בואי נניח שאנחנו היום מאשרים, כמה זמן נחוץ כדי לבצע את העדכון הזה מ- 2007?

פזית אליהו: אני חושבת שמשרד הביטחון יוכל לצאת תוך שבועיים שלושה, יושבים פה הנציגים הרלוונטיים, לתת לשר האוצר לקבל את האישורים, אני מאוד מקווה.

יצחק גלנטי: תודה רבה, אני מבקש לציין את זה בפרוטוקול.

יצחק גלנטי: כן אני מבקש כעת את עורך הדין עומר יעבץ, בבקשה.

עומר יעבץ: אני נציג לשכת עורכי הדין בענייני נכים, אני חבר הועידה הארצית של ארגון נכי צבא ההגנה לישראל, אני ב- 14 לפברואר 2007, הוצאתי אדוני מכתב ליושב אגף השיקום, רוני מורנו, גם בנושא התגמול וגם בנושא השחיקה, על המכתב הזה לא קיבלתי תשובה עד היום, ישנם כמה נושאים שעולים מתוך המכתב, ראשית אני רוצה לדבר על בסיס התגמול שמדברים עליו כל השנים, מדובר על דירוג מנהלי 17 של דרוג מנהלי אחיד, הדרוג הזה כבר לא קיים שנים, לא קיים שנים, אין דרוג כזה, הוא לא קיים, הוא לא מופיע בשום טבלאות ובשום מקום.

עומר יעבץ: לפני ההקפאה שתוכננה בתקציב 2007 ובוטלה, עודכנו התגמולים לאחרונה נכון ל- 31 במרץ 2001, זאת אומרת שהמצב הרבה יותר חמור, אנחנו מדברים על פי המכתב שאני העברתי לראש אגף השיקום והוא נמצא אצל אדוני, אנחנו מדברים על שחיקה של 10.2%, זאת אומרת שבכלל, הנתונים המוצגים פה הם לא נכונים, הקפאת התגמולים התחילה בשנת 2001 מאפריל 2001 ועד היום המדד עלה 10.2%.

יצחק גלנטי: סלח לי אדוני, אני מאוד מעריך את נייר העבודה שמוצג ומונח לפניי, אבל אי אפשר להגיש נייר עבודה מעכשיו לעכשיו, אתם מספיקים רציניים והיה אפשר להתייחס לנושא ברצינות.

עומר יעבץ: אני אענה לאדוני, לי נודע על הישיבה הזאת רק לפני יומיים, ורק אתמול הצלחנו לקבל את ההזמנה לכאן, זאת אומרת שהכל היה דחוק, לשכת עורכי הדין לא קיבלה הודעה על הדיון הזה בכלל, לא קיבלנו הודעה, לי נודע במקרה על הדיון מצד שלישי בכלל.

קריאה: לשכת עורכי הדין מקבלת באופן קבוע את כל ההזמנות, אז אולי אצלכם.

עומר יעבץ: אני אומר לא קיבלתי, אבל זה לא העניין, העניין הרי הוא מהותי, מדובר כאן על תגמולים של אנשים שמתקיימים.

יצחק גלנטי: מה שאני מבקש, הרי מחובת

יצחק גלנטי: כם להיות במעקב אחרי מה שמגיע ללשכת עורכי הדין ולא הפוך.

עומר יעבץ: אדוני צודק, אבל מדברים על העניין המהותי, העניין המהותי אומר שתגמולים של נכי צבא ההגנה לישראל, הוא משנת 2001 ועד היום, ולמעשה גם אחרי התוספות אנחנו נמצאים במצב של שחיקה של כ- 8%, כשפה מדברים איתנו על תוספת של 2-3%, מעבר לכך היה דיון בוועדת הכספים, ב- 18 לדצמבר 2006, שבוא עלה נושא תקציב אגף הביטחון ושם שאלו את תת אלוף משה לייפל ראש אגף תקציבים במשרד הביטחון על הנושא, אני חייב להגיד שמה שנאמר שם על ידי תת אלוף משה לייפל הוא חמור מאוד והוא לא נכון, אומר תת אלוף משה לייפל הנושא העקרי הוא תקציב תגמולים, שיקום ותקציב גמלאות, עוד אומר תת אלוף לייפל.

יצחק גלנטי: התת אלוף נמצא כאן?

אציק שבתאי: הוא השתחרר מצבא ההגנה לישראל.

יצחק גלנטי: אני מבקש, זה לא רלוונטי כי הוא לא יכול להגיב למה שאתה אומר.

עומר יעבץ: מה שנאמר מופיע בפרוטוקול של וועדת הכספים אדוני, אומר תת אלוף משה לייפל, יש הסכם מיוחד שצמוד לשכר הציבורי הקהילתי, זה מדד של הלשכה המרכזית לסטטיסטיקה, זה מדד מקביל לשכר הממוצע במשק, לא נכון, פשוט לא נכון, המדד של נכי צבא ההגנה לישראל, התגמול הבסיסי שלנו מוצמד לתגמול עובדות רווחה, כמו שאמרתי דירוג מנהלי שבכלל לא קיים משנת 1987, זה למעשה משנת 1987, והיום אנחנו נמצאים ב- 2008, לא היה עדכון ממשי, היום התגמול הבסיסי של נכי צבא ההגנה לישראל הוא פחות משכר מינימום, אני נכה 100% פלוס, משותק, מקבל 3,300 כשכר בסיס, זה לא יעלה על הדעת, אז מה מדברים איתי על 2% תוספת?

עומר יעבץ: זו בדיחה רבותיי, פשוט בדיחה.

שרון ישראל: 4,900.

עומר יעבץ: 3,300 שקל השכר.

שרון ישראל: נכה 100% זכאי לתגמול בסיסי מדובר כ- 40% מנכה.

עומר יעבץ: אני לא מדבר על נכה 100% פלוס, אני מדבר על נכה 100% והוא מקבל 3,300 שקל, בואו נדייק נכה 100% לא 100% פלוס, סליחה, מקבל 3,300 שקל כתגמול בסיסי, זה לא יעלה על הדעת, לא יעלה על הדעת שתגמול בסיסי של נכה צבא ההגנה לישראל הוא יותר נמוך משכר מינימום, ולא יעלה על הדעת, ניקח את פסק הדין בעניין הצלקות שנעשה בארגון נכי צבא ההגנה לישראל בעניין הצלקות, לא יכול להיות שנכי צבא ההגנה לישראל יופלו לעומת נכי הביטוח הלאומי, היום נכה צבא ההגנה לישראל מקבל תגמול יותר נמוך מנכה הביטוח הלאומי, איפה זה נשמע?

יצחק גלנטי: האם היתה מצדכם איזו פניה לבית הדין הגבוה לצדק בעניין הזה?

עומר יעבץ: אני פניתי לא לבית הגבוה לצדק, ארגון נכי צבא ההגנה לישראל, פנה בנושא ששוחחו עליו, נושא הקיצוצים של 165 מיליון שקל, אני פניתי גם ליושב ראש של נכי צבא ההגנה לישראל, אני אומר שגם לראש אגף השיקום פניתי בעניין הזה, לא זכיתי לתשובה אחת, אני חושב שזה חמור, ואני חושב שאם וועדת העבודה והרווחה יושבת על העניין הזה ועל המדוכה, הגיע הזמן שיעשה דיון רציני גם בנושא בסיס התגמול של נכי צבא ההגנה לישראל, וגם בנושא ההצמדות, לא יתכן, שוב אני אומר, שתגמול בסיסי של נכי צבא ההגנה לישראל יהיה פחות משכר מינימום, לא יעלה על הדעת.

יצחק גלנטי: תודה רבה אדוני, האם לחשב יש איזו תשובה לנושאים האלה שהועלו?

איציק שבתאי: אני לא חשב, אנחנו פועלים על פי חוק, אנחנו מעדכנים תגמולים על פי חוק, על פי מדד קבוע וידוע.

יצחק גלנטי: כאן מדובר על דירוג 17 שלא קיים משנת 1987.

איציק שבתאי: נכון, אבל העדכון של התגמול על פי מדד ידוע של הלשכה המרכזית לסטטיסטיקה, הם בשליטה עליו, הוא מדד יחסית די הגון לדעתי, אבל זה כבר סוגיה אחרת, לשאר הטענות שהוא העלה אני לא רוצה להיכנס פורום הזה.

נאוה שוהם: אני יושבת ראש ארגון אלמנות ויתומי צבא ההגנה לישראל, אני חייבת משהו אישי לומר, אני איבדתי את הבעל שלי בלבנון ב- 1982, הייתי בחורה צעירה, ונשארתי עם שני ילדים קטנים, רענן לפני שהוא הלך למלחמה אמר לי "הכי כדאי לך להיות אלמנת צבא ההגנה לישראל כי המדינה תדאג לך", אני מוצאת את עצמי מתחבטת הרבה פעמים, והיום כיושבת ראש אני רואה את האלמנות איך הן גומרות את החודש, אלמנות צבא ההגנה לישראל נמצאות בדרגת 19 במשך שנים, אם רענן היה בחיים במשך 26 שנה הוא היה עולה בדרגה, והיה מגיע להישגים, הוא לא עלה בדרגה, אדון אהוד ברק עלה בדרגה, הוא לא נמצא באותו מקום שהוא היה לפני 26 שנה, האלמנות נמצאות באותו מקום, מדברים פה על קיזוז, ב- 2001 על 1,250, זה מסתכם בחמש שנים, אדוני ב- 5,883 שקלים, לא כולל הצמדה וריבית שהורידו לאלמנות מפת לחמן, מאלמנות ויתומים שלא כדין, ומשרד הביטחון בשיא חוצפתו לא רוצה להחזיר לנו את הכסף, וארגון האלמנות ויתומי צבא ההגנה לישראל לא עתר לבית הדין הגבוה לצדק, וזה כן המקום לדון בזה כי אנחנו ארגון נפרד מנכי צבא ההגנה לישראל, וזה בהחלט פה המקום לדון בנושא הזה.

יצחק גלנטי: פרופסור אריה אלדד, עד כמה שזכור לי, יש איזו הצעת חוק בעניין, לא?

אריה אלד: ישנה הצעת חוק שעוסקת בשאלה האם אלמנת צבא ההגנה לישראל שנישאה תמשיך לקבל גמלה, כי נוצר מצב אבסורדי שאלמנות נמנעו מלהינשא כדי לא לפגוע בזכויות הילדים שלהן, אבל לא בטוח שזה קשור לדברים שהגברת מתייחסת.

נאוה שוהם: זה לא קשור, ישנה הצעת חוק כזאת, כי אלמנת צבא ההגנה לישראל, היא אלמנה, היא אלמנה, היא אלמנה לכל החיים, זה כמו שנכי צבא ההגנה לישראל, הבחור היקר שלידי ,זה היושב על כסא גלגלים, הכסא הזה לא מחליף את הרגליים שלו וממשיכים לתת לו תגמול, זה כמו שהורה שכול, אם שכולה שמאבדת את הבן שלה ומחליטה ללדת ילד נוסף, הילד הנוסף לא יחזיר לה את הבן שלה שנהרג, ואם אני אחיה או חיה עם ידוע בציבור, זה לא יחזיר לי את רענן, כי אין תחליף לאהבה הראשונה ולבעל הראשון ולאבא של הילדים, סליחה על התרגשות יתר.

יצחק גלנטי: ההתרגשות מובנת והיא גורמת לכולנו להתרגש.

נאוה שוהם: ה- 1,250 זה הלחם של האלמנות והיתומים, ומשרד הביטחון מאלץ את הארגון שלנו להוציא כספים ולעתור לבית הדין הגובה לצדק, אנחנו רוצים שתחזירו את הכסף הזה מיד ולא בפריסה, זה כסף של האלמנות והיתומים.

נאוה שוהם: כעת אני רוצה לדבר על זה, דיברת עכשיו אדוני איש הכספים של משרד הביטחון על זה שאתם תקזזו ברגע שתעדכנו, אתם תקזזו את מה שהאלמנות קיבלו ב- 2006, אז הנה זה המקום לא לקזז על חשבון ה- 1,250, אל תורידו את זה אתם חייבים הרבה כסף לאלמנות וליתומים, מדינת ישראל חייבת הרבה מעבר ל- 5,883 שקלים, הרבה יותר, רענן לא היה שווה 7,000 שקלים שאלמנת צבא ההגנה מקבלת שילדיה בגרו, הוא היה שווה הרבה יותר, וזה שאנחנו פה יושבים ומתלוננים על התגמולים, המדינה צריכה לומר תודה, אז אנא ברגישות יתר, כי בזכותם אנחנו חיים פה, ולא רק ביום הזיכרון שאומרים לנו בזכותם הם ציוו לנו את החיים, גם לאלמנות צבא ההגנה לישראל הם ציוו את החיים, וגם אלמנות צבא ההגנה לישראל צריכות לחיות עם בן זוג, וגם אלמנות צבא ההגנה לישראל לא צריכות לחשוב איך הן גומרות את החודש.

יצחק גלנטי: בהזדמנות זו הייתי רוצה לדעת האם הקצבאות שניתנות לילדי אלמנות צבא ההגנה לישראל, סמוכים על שולחנה, האם גם הם יעודכנו או מעודכנים במסגרת התקנות?

איציק שבתאי: הכל מעודכן במסגרת התקנות.

פזית אליהו: כל סוגי התגמולים מכוח חוקי השיקום מעודכנים.

יצחק גלנטי: וזה זהה אם זה ילד אחד, שני ילדים או למעלה מזה?

פזית אליהו: העדכון הוא בהתאם להוראות החוק, יש הסדרים בחוק שקובעים מה קורה כשאלמנה נישאת.

יצחק גלנטי: אני שואל שאלה פשוטה, יש הבדל אם לאלמנה יש לה רק ילד אחד או שניים או שלושה?

פזית אליהו: יש הבדל מבחינת התגמול בודאי.

יצחק גלנטי: ויש לזה גם תקרה אני מבין.

פזית אליהו: התקרה קיימת כאשר מדובר באלמנה שנישאה בשנית והיא ממשיכה לקבל תגמולים עבור ילדיה, בעניין הזה קיימת בעיה בנוסח החוק, וקיים תזכיר חוק של משרד הביטחון שנועד לתקן את העיוות הזה, קיימת גם הצעת חוק פרטית ולמיטב ידיעתי, אני לא התכוונתי לנושא הזה היום, אבל למיטב ידיעתי היה ניסיון של המשרד להגיע לאיזה נוסח משותף עם אותו חבר כנסת שהגיש את הצעת החוק.

נאוה שוהם: חבר הכנסת אורי אריאל.

פזית אליהו: אורי אריאל, כן תודה, אני לא יודעת כרגע איפה עומדים הדברים, אבל אני כמובן מוכנה לבדוק.

יצחק גלנטי: נכון לרגע זה, כל עוד זה לא יתוקן במסגרת חקיקה לא ניתן יהיה לבצע דבר.

פזית אליהו: נכון, זאת העמדה שלנו.

יצחק גלנטי: ממתי, נקרא לזה, היה צורך לעדכן את הדבר הזה?

יצחק גלנטי: הרי זה מתמשך.

פזית אליהו: במידה והתקרה תתבטל.

יצחק גלנטי: סליחה, מה התקרה נכון להיום?

פזית אליהו: לגבי אלמנה שנישאה ושיש לה ילדים?

יצחק גלנטי: כן.

פזית אליהו: אין לי כאן את הנתונים תחתיי.

יצחק גלנטי: אוקיי אנחנו נגיע בהמשך לזה.

אבנר גולן: אני מארגון נכי צבא ההגנה לישראל, מנהל האגף לזכויות ורווחה, בהמשך לדבריה של הגברת נאוה שוהם, אני ראשית רוצה להדגיש, כשאנחנו הגשנו לפני הדיון את עמדת הארגון במסמך אליך, האם קיבלת אותו?

יצחק גלנטי: כן.

אבנר גולן: בסיפא של המסמך אנחנו רשמו שאגף השיקום מתעלם באופן בוטה מעדכון של הטבות שניתנות כמו דמי ניידות, כמו מענקי דיור, ודמי ליווי, ביגוד וכדומה, עדכונים שהם אמורים לעשות על פי הוראת אגף השיקום שהם אמונים עליהם, פעמיים בשנה, הם מתעלמים מלעדכן אותם בכל מיני אמתלות של חוק ההסדרים ודברים מהסוג הזה.

יצחק גלנטי: חוק ההסדרים שייך עד כמה שזכור לי ל- 2005.

אבנר גולן: בדצמבר 2005 הסתיים חוק ההסדרים.

יצחק גלנטי: לא הסתיים, ההקפאה.

אבנר גולן: כן, סליחה, ההקפאה הסתיימה בדצמבר 2005.

יצחק גלנטי: ואנחנו חיים היום באינפלציה כמו אז, נכון?

אבנר גולן: לפחות לגבי דמי ניידות אני יוכל לומר לך, עליית הדלק היא למעלה מ- 100% בשלוש השנים האחרונות, רכבים רפואיים משמשים את הנכים כרגליים, כתחליף לרגליים לעיתים, אנחנו בהתכתבויות רבות מול אגף השיקום, ואגף השיקום לא עושה שום דבר בעדכון ההטבות והסכומים של הדברים שציינתי פה, זה המקום לדרוש מאותו גוף שאמון על הנושא הזה שיעדכנו גם את הסכומים של ההוראות שהם אמונים עליהם.

פזית אליהו: אני מבקשת להתייחס, הצווים שנמצאים על שולחנה של הוועדה מתייחסים לתגמולים שמשולמים כוח חוקי השיקום, לצד התגמולים קיימת מערכת ענפה של הטבות שניתנות לזכאי אגף השיקום שניתנות גם לנכים וגם לאלמנות ולהורים שכולים, ההטבות האלה הן אינן מכוח החוק, אלא הן ניתנות במסגרת הוראות פנימיות של משרד הביטחון.

יצחק גלנטי: אני שואל שאלה פשוטה, האם אותה ההטבה קיימת גם היום?

פזית אליהו: אם יורשה לי להמשיך, כי ההבחנה בין תגמולים לבין ההטבות היא הבחנה חשובה, ההטבות האלה משולמות מכוח ההוראות הפנימיות והן משתנות בהתאם שיקולים תקציביים של המשרד, קיימת הנחיה של היועץ המשפטי של הממשלה, בכלל קיימת איזו מחלוקת לגבי מה מקור הסמכות של משרד הביטחון לתת את ההטבות, כי אם ההטבות לא כתובות בחוק, מכוח מה בכלל משרד הביטחון מוציא כספי ציבור?

פזית אליהו: קיימת הנחיה של היועץ המשפטי של ההמשלה לעגן את כל ההטבות בחוק, ומתקיימת עבודה מאוד גדולה במשרד הביטחון כדי לעשות את זה, כרגע ההטבות לא משולמות מכוח חוק ולכן כל ההסדרים הנוגעים לעדכון התגמולים לא חלים על נושא ההטבות, ההטבות מתעדכנות על פי החלטות פנימיות של משרד הביטחון, ובהתאם לשיקולי תקציב.

פזית אליהו: למיטב ידיעתי, בשלב הזה הנושא של עדכון הטבות לא נמצא בשלבי מימוש וזה נתון להחלטות של הנהלת משרד הביטחון.

יצחק גלנטי: סליחה, אני מנסה להבין, את ענית על נושא של ההטבות ועל הצורך אולי לעדכן את ההטבות, יש הסכמים, תכבדו את ההסכמים רבותיי, השאלה שלי הייתה האם ההקפאה מאז דצמבר 2005, האם היא עדיין נמשכת גם היום אותה הקפאה?

יצחק גלנטי: נעזוב כרגע את ההטבות.

קריאה: כן, בוודאי.

פזית אליהו: ההקפאה לא היתה בשנת 2005, ההקפאה היתה בשנים 2003 – 2005, כאשר במסגרת חוק ההסדרים נכתב מפורשות שגם ההטבות שמשולמות מכוח הוראות הפנימיות תתעדכנה באותה תקופה, אבל גם לפני חוק ההסדרים, עדכון ההטבות היה לפי החלטה ניהולית, פנימית של משרד הביטחון ולא לפי שיקולי התקציב, זה לא קשור לתקציבים שנמצאים כרגע על השולחן.

יצחק גלנטי: אותה החלטה היתה צריכה לקבל אישור של הוועדה הזאת?

פזית אליהו: לא, כי ההטבות הן לא מכוח החוק.

נאוה שוהם: אני רוצה להגיב לזה, אני רוצה להזכיר לנציגה של משרד הביטחון, שעל פי מה שנאמר לי מלשכת המנהל הכללי של משרד הביטחון, ב- 2003 דרש היועץ המשפטי לממשלה שכל ההטבות יעוגנו בחוק, מ- 2003 עד עכשיו, למרות שביקשתי את המסמך הזה, הוא לא כתב שם, אני בטוחה שיקפיאו לנו את ההטבות, למרות שביקשתי את המסמך, לא המצאתם לנו את המסמך, ולמרות שהוא ביקש והוא דרש לעגן אותם בחוק, כי אני בטוחה שהחוק היה מגן על אלמנות ויתומים, עדיין לא מצאתם לנכון למצוא זמן לעגן אותם בחוק ולהגיש את זה לאישור הכנסת, וזה לא בסדר אדוני, כי ההטבות שלנו בניגוד לחוק, בניגוד לחוק כי אם היה לכם הסדר עם הארגונים המיצגים, אתם אמורים לעדכן אותם, ונכון להיום סל ההטבות לא מעודכן.

יצחק גלנטי: אני מבקש לדעת, האם זה סודי כל הנושא הזה של ההטבות?

יצחק גלנטי: ככה שכפי שאנחנו שומעים, פנו אליכם וביקשו מסמכים בעניין ופניהם הושבו ריקם.

סיגל לוי: ראשית לגבי הפניה שלך, אני אישית לא מכירה אותה, אני מוכנה לבדוק היכן זה עומד, ההנחיה היא של היועץ המשפטי של הממשלה ואני מניחה שצריך לקבל את אישורו, אני רוצה לעדכן שההנחיה של היועץ המשפטי לממשלה לעגן את ההטבות בחקיקה, היא הנחיה משנת 2005 ולא משנת 2003, קיימת מערכת מאוד ענפה של הטבות, מדובר בפרויקט מאוד גדול, צריך למפות את כל ההטבות.

יצחק גלנטי: הרי משלמים את ההטבות, למה זה פרויקט?

אריה אלד: אני רוצה לאתגר לפתחכם אתגר, אני פונה לארגונים שיגישו הצעת טיוטת חוק אלינו, אל חברי הוועדה, אנחנו נגיש אותה ונוכיח למשרד הביטחון שיש לו הרבה יותר משפטנים מאיתנו.

אריה אלד: שאפשר לקדם הצעת חוק כזאת בשלושה חודשים.

נאוה שוהם: אני מרימה את הכפפה.

אריה אלד: אני מכיר מצב שמשרדי ממשלה מתרשלים בחקיקה, זו תמונת מצב מוכרת לנו לא רק במשרד הביטחון, עכשיו אם המשרדים הללו גוררים רגליים שלא יבואו אחר כך בטענות לחברי כנסת שמרבים בחקיקה פרטית, אנחנו עושים את מלאכתה של הממשלה שהיתה אמורה לעשות את זה, אם משרד הביטחון לא רוצה שזאת תהייה הצעת חוק פרטית, שבמידה מסוימת תבייש את משרד הביטחון שיזרזו לעשות את זה כי אנחנו פותחים במהלך מקביל.

נאוה שוהם: ארגון אלמנות ויתומי צבא ההגנה מרים את הכפפה לנסח את החוקים.

יצחק גלנטי: חבר הכנסת אריה אלדד, אני רק חייב להעיר הערה קטנה, במושב הזה של הכנסת זה לא תחום של שלושה חודשים, האופציה הזאת להעביר הצעה.

אריה אלד: להניח את ההצעה, להניח את ההצעה.

יצחק גלנטי: להניח כן, ואנא באמת תרימו את האתגר הזה כי אנחנו אתכם.

עומר יעבץ: משרד הביטחון מקבל כבר משנת 2005 תוספת תקציבית של 50 מיליון שקל, לטובת גדילה באוכלוסיית הנכים, העניין הזה כבר היה בברור בוועדה לביקורת המדינה, ידידי וחברי ישראל שרון ראש היחידה לתגמולים והטבות, במסגרת וועדת ביקורת המדינה, הודה שקיבלו 50 מיליון שקל מידי שנה והכסף הזה לא מגיע לאגף השיקום לדבריו, מדובר בתוספת לטובת אוכלוסיית הנכים של מדינת ישראל, של משרד הביטחון, למעשה מדינת ישראל משלמת למשרד הביטחון והכסף הזה לא מגיע לנכי צבא ההגנה לישראל.

יצחק גלנטי: לאן הכסף הזה הולך, מישהו יודע?

עומר יעבץ: שאלה טובה, שלא קיבלנו עליה תשובה.

יצחק גלנטי: האם יש תוספת כזאת של 50 מיליון שקל בשנה?

איציק שבתאי: אדוני, הסוגיה הזאת נבחנה על ידי מבקר המדינה, ובימים האלה צופים שיהיה סיכום של הממצאים, אני מבקש מכולנו להמתין לממצאי מבקר המדינה.

עומר יעבץ: אני רק רוצה לומר אדוני שהעניין הזה כבר נמצא קרוב לשנה וחצי או שנתיים בתשובות, התשובות לא מגיעות.

יצחק גלנטי: אוקיי, אבל משרד מבקר המדינה מוציא עכשיו את הביקורת שלו, חייבים לאפשר להם את זה.

עומר יעבץ: עוד מלה או שתיים אדוני, הם קיבלו גם תוספת תקציבית של 350 מיליון שקל בין 2006 ל- 2007, ומשרד הביטחון קיבל תוספת תקציבית של 2 מיליארד שקל ב- 2006 כסיוע מיוחד, היה דיון בוועדת הכנסת בוועדת הכספים, היה דיון ב- 18 לדצמבר 2006, שוב אני מפנה לדברים של תת אלוף משה לייפל שמה, ולא ברור מתוך הטבלה שהגיש משרד הביטחון, תקציב משרד הביטחון, מה מהכספים האלה עבר לאגף השיקום ומה לא.

יצחק גלנטי: סליחה, התוספת הזו של 2 מיליארד שקל, היא תוספת שהייתה מיועדת אך ורק לנושא של שיקום?

עומר יעבץ: שהיתה מיועדת לעבור לטיפול בנכי צבא ההגנה לישראל, חלק על חשבון תקציב טיפול בנכי מלחמת לבנון האחרונה, הכספים האלה, מה שאני אומר בגדול, הועברו המון כספים, ומה שלא קורה זה שאין שום קאורלציה בין הכספים שעוברים לאגף השיקום לטיפול בנכים לבין הכספים שמגיעים בסוף לתגמול.

יצחק גלנטי: אני מניח שמבקר המדינה נתן את דעתו גם לנושא הזה.

עומר יעבץ: אני עדיין לא ראיתי תשובה בעניין הזה, אני רק יודע שבתקציב 2007 קיצצו סיוע לנכים במסגרת טיפול סוציאלי בחמישה מיליון שקל, רכב רפואי בהחלפה קיצצו 1,3 מיליון שקל, סיוע ברכישת רכב רפואי קיצצו 3 מיליון שקל, מענק טלוויזיה וטלפון עוד 2.2 מיליון, טיפול פסיכיאטרי לנכים קיצצו עוד מיליון שקל.

יצחק גלנטי: אין טעם שתכנס לזה, אני יכול להוסיף לך בעצמי עוד הרבה קיצוצים שהאוצר קיצץ למשרדים השונים ולא רק לנכים, העובדה מקוצץ מה שקוצץ זה לא אומר שצריכים להסכים עם אותו קיצוץ, איך לומר, זה במסגרת המדיניות של האוצר.

עומר יעבץ: זה בסדר אדוני, אבל אין שום קאורלציה בין הסכומים שקוצצו לנכי צבא ההגנה לישראל, במקביל משרד הביטחון מקבל מעל 50 מיליון שקל בשנה מ- 1995 ועד היום, אני לא יודע מה.

יצחק גלנטי: אני לא בא להצדיק את זה, אני רק בא ואומר שלהציג את המספרים המקוצצים, אני יכול לתת לך מספרים הרבה יותר גדולים, לא רק במישור הזה, גם במישור של הבריאות, גם במישור של החינוך בוצעו קצוצים, מבחינתי אני אומר לא מקובלת עלי רמת הקיצוצים שנעשו, קצבאות הזקנה למשל וכדומה, אפשר למנות בלי סוף את הקיצוצים שנעשו על ידי האוצר, זוהי המדיניות של האוצר, בין היתר קוראים לחלק מזה חוק ההסדרים שהיה עד עכשיו, אנחנו ניסנו אפילו במהלך הקדנציה הנוכחית, השנה הנוכחית, לפצל את כל המערכת הזאת כך שיהיה למתן אותה, אני מקווה שנוכל בכלל לבטל את חוק ההסדרים במתכונת הקיימת, שוב, זה לא מנחם, זה לא פותר את הבעיות שלכם וזה גם לא פותר את הבעיות של אחרים, אבל צריך למצוא איזו דרך כדי שלפחות בתוספת התקציבית, כפי שהתבטאת קודם, שהמיליארד, 50 המיליון, אני בטוח שמשרד הביטחון חייב למצוא את הדרך כדי לתקן לפחות חלק מהעוול שנגרם לנכים, ובוודאי גם לאלמנות צבא ההגנה לישראל.

עומר יעבץ: שרק יתנו תשובות אדוני, אנחנו מחכים שנים לקבל תשובות ואנחנו לא מקבלים, ה- 350 מיליון שקל למשל שהוקצבו למשל במלחמה האחרונה לטובת נכי צבא ההגנה לישראל, איפה הסכומים האלה?

עומר יעבץ: איפה הביטוי של הסכומים האלה שמשרד הביטחון קיבל לידיו?

עומר יעבץ: אני לא מדבר על ה- 50 מיליון שזה כבר מעל 500 מיליון, אני מדבר על כל הסכומים האלה שבמהלך השנים לא מגיעים לאגף השיקום, לא מגיעים לנכי צבא ההגנה לישראל, הם מקבלים את הכסף אבל הכסף לא עובר הלאה לנכים.

אבנר גולן: אני רוצה ברשותך לחזור לנושא של עדכון ההטבות, א' אנחנו מקבלים את ההצעה ומרימים את הכפפה של חבר הכנסת אריה אלדד, לגבי עדכון ההטבות, אני חייב לתת כאן תמונה קצת מידתית, נכון שהיועץ המשפטי לממשלה ביקש למעלה ממספר שנים מאגף השיקום לעגן בחוק את הוראות ההטבות שהן ניתנות, אגף השיקום במשך שנים עשה עבודת מטה פנימית, תוך זה שהארגון מבקש לא אחת את ההצעות לעגון ההטבות בחוק, כדי שאנחנו נעבוד בשיתוף פעולה, ראש אגף השיקום התחייב פה לפני כשישה חודשים באחת מוועדות הכנסת, וועדת ביקורת המדינה, שהוא יעביר את הדוח לעיון הארגון ולהתייחסותו, אגב לא כותרת אחת ראינו, לאן מוביל אגף השיקום בעצם?

אבנר גולן: בבוא היום שיקבלו את הדרישה האחרונה מהיועץ המשפטי לממשלה לעגן בחוק, כי אם יבוא לארגון נכי צבא ההגנה לישראל, זו ההצעה שלנו, תאשרו אותה, תעדכנו אותה וכדומה כך שתוך, שבמשך ארבע שנים אגף השיקום שיכתב מחדש את הוראות אגף השיקום תוך פגיעה בזכויות נכי צבא ההגנה לישראל, ובקיצוצים, ועל זה יש תכתובת מאוד רצינית מול אגף השיקום, הוא לא עשה די כדי להחזיר את ההטבות, ייווצר מצב בעתיד שבעצם יעגנו את ההטבות איך שהם תוך הקיצוצים שאנחנו בעצם מתנגדים לנושא הזה, חשוב שהוועדה תדע את הנושא, זה המהלך שאגף השיקום בעצם מוליך, אנחנו לא מצליחים להגיע איתם לשום הסדר להחזיר הטבות שנלקחו בעבר בניגוד לעמדתו, בניגוד לשיתופנו, מאחורי גבנו ובאופן חד צדדי.

אבנר גולן: אגב, אגף השיקום גם יש לו נציג של אגף כספים כמעט בכל וועדה באגף השיקום, נציג שהוא בעצם לא מומחה לא בשיקום, לא מבין בשיקום, לא מכיר בצרכים של הנכים והוא בעצם מסתכל דרך החור של הגרוש, אם כן לאשר תגמול כזה, אם כן לאשר רכב כזה, לא לאשר רכב כזה, זה דבר בל יתואר, מדינה שחבה חוב מוסרית ללוחמיה, ואחראית על שיקומם, בעצם מתנערת, תשבו ותקראו את הפרוטוקולים של וועדת ביקורת המדינה שמופיעים שם נכי צבא ההגנה לישראל לפני הוועדה, עד כדי כך שיש חוסר אמון בין נכי צבא ההגנה לישראל לבין אגף השיקום.

יצחק גלנטי: אני אוסיף עליה, הבעיה היא הרבה יותר חמורה, כי אם זה היחס לנכי צבא ההגנה לישראל ולאלמנות צבא ההגנה לישראל, אזי אין לי ספק שזה גם משפיע על החייל בשטח.

אבנר גולן: אם באה ועדת ברודט אדוני, ומציעה להוציא את נכי צבא ההגנה לישראל, שהם נפצעו שלא בפעילות מבצעית או פעילות צבאית, להוציא אותם ממערכת הביטחון ולהעביר אותם לביטוח הלאומי ולשלול זכויות מנכי צבא ההגנה לישראל עד 40%, מלבד תגמול בסיסי שאנחנו מדברים על אותו דירוג אחרי 17 של הדירוג המנהלי, אתה רואה אדוני איפה אנחנו נמצאים היום.

אבנר גולן: באחת מוועדות ביקורת המדינה הציעה אחד מיושבי ראש הוועדה לשעבר להקים וועדת משנה שתפקח על תיפקוד אגף השיקום בעצם, שהם מיישמים את החוק, אומרת פה פזית אליהו שאנחנו צמודים לחוק, עובדים לפי חוק, אתם יודעים כמה פסקי דין של בית המשפט העליון לא מיושמים?

אבנר גולן: אתם יודעים שאגף השיקום רץ לאחרונה לתקן איזו תקנה טיפול רפואי בניגוד לאוצר?

יצחק גלנטי: סליחה שאני קוטע אותך, לא פסקי הדין של בית המשפט העליון אינם מבוצעים, יש גם אי ביצוע של חקיקה פה בכנסת, חוקים נחקקים וברגע שהם אינם מתוקצבים על ידי האוצר, אז בעצם אין חוק, כל חוק שמחויב תקצוב והוא אינו מתוקצב אז החוק אינו קיים, האם אתם רוצים דוגמה אני אתן לכם.

אבנר גולן: אני מדבר על חוק הנכים, שבעצם האוצר משלם מעביר למשרד הביטחון עבור כל ההטבות והטיפולים, כל הציוד והמכשור הרפואי שהוא מקבל, זה תקצוב שהוא מוגדר ומעוגן בחוק, לא דבר חדש שהאוצר, אגף השיקום בעצם מיישם מיני ברודט בתוך אגף השיקום, הוא בעצם מיישם מאחורי גבו של הארגון את מיני ועדת ברודט, תקראו את ועדת ברודט, תקראו איך בעצם אגף השיקום עובד היום.

גיל סימנהויז: בוקר טוב, אני מארגון אלמנות ויתומי צבא ההגנה לישראל, אני רוצה לחזור במשפט קצר לנושא שעליו התכנסו, נושא של עדכון בשיעור התגמולים, אני רוצה לסבר את אוזני חברי הוועדה שבמהלך שבע שנים האחרונות עודכנו שיעורי תגמולי אלמנות בכ- 10%, בעוד שמדד שכר במגזר הציבורי עלה בשיעור של כ- 23%, כלומר גם מנגנון עדכון שעליו מתכנסים פה היום הוא לא טוב, הוא לא נכון והוא פוגע פגיעה אנושה גם בציבור האלמנות וקל וחומר בציבור הנכים.

שולי מועלם: אני אלמנת צבא ההגנה לישראל, הבעל שלי היה מפקד גדוד בגולני ונהרג לפני כ- 11 שנה באסון המסוקים, אני רוצה רגע לקחת משפט שאמרת ואמר אבנר גולן, רגע לתת פריזמה קצת יותר רחבה, יש המון חוקים שנוגעים לאלמנות וליתומי צבא ההגנה לישראל, הבעל שלי נהרג והוא היה בן 31, הוא היה אחרי תואר ראשון בהצטיינות בהנדסת חשמל, הוא איש צבא מבחירה, הוא אהב את זה והוא חשב שזה הדבר הנכון לעשות, אני נשארתי עם שתי ילדות אחת בת 5.5 ואחת בת שנתיים ועשרה חודשים אז, יש המון המון חוקים השאלה היא רק מה השורה התחתונה, האם המטרה של החוק לרצות לקדם אותנו?

שולי מועלם: האם המטרה של מדינת ישראל היא לרצות שאנחנו נהווה איזה בסיס לדוגמה?

שולי מועלם: האם כשהחברים שלי ממשיכים את ההתפתחות הצבאית שלהם, מבחירה, הבעל שלי בגיל 31 כבר לא היה חייב להיות בצבא, הוא בחר להיות איש צבא כי האמין שזה הדבר שהכי למדינה ולעצמו, אבל כל השאלה היא מה המטרה, אם המטרה לקדם אותנו?

שולי מועלם: בכל מיני סיטואציות, אלמנות, יתומים, הורים, נכים, אז רגע אחד צריך לצאת מאותו חור קטן של הגרוש, נכון שהכסף במדינת ישראל הוא מוגבל, אנחנו לא יושבים ובאים באיזה דרישות מופרעת, ואין לנו שום צפייה שמדינת ישראל תחבק אותנו גם מנטאלית וגם כלכלית בלי גבול, אבל בהחלט יש לנו צפייה שרגע אחד יסתכלו עלינו, יסתכלו עלינו כעל בני אדם, יסתכלו עלי כאישה דתית שלא יכולה לחיות עם מישהו בהסכם נישואין, אלא חייבת להתחתן, ומה עושים?

שולי מועלם: אז להתחתן וכן לקדם את החיים שלי גם לזוגיות חדשה?

שולי מועלם: או להיתקע ולהישאר לבד ואולי גם לצבור סוג של מרירות ולא להצליח להתפתח?

שולי מועלם: מה בעצם מדינת ישראל רוצה?

שולי מועלם: זאת השאלה.

שולי מועלם: האם מסתכלים עלינו רק כמה בסופו של דבר אני מקבלת בחודש, ואם זה שאני אתחתן כי אני אשתו של איש קבע אז לא רק יפסיקו לי את התגמולים של משרד הביטחון אלא גם יפסיקו לי את הפנסיה הצבאית של הבעל שלי, כי מה לעשות זה משולם גם מהמדינה.

יצחק גלנטי: הנישואין שלך עשויים להיות בעצם, או אי הנישואין זה עונש אני מבין.

שולי מועלם: כן בהחלט, אז אני גלויה לחלוטין פה, הדברים כבר ידועים ונאמרו, אני אדוני נשואה אבל לא בפני מדינת ישראל, אני חיה עם איש מקסים שלקח אותי ואת הילדות שלי והסכים לקבל את הזכרון המופלא של הבעל שלי וללכת קדימה, אבל מבחינת מדינת ישראל אוי ואבוי אם זה יהיה מדווח, כי באותו יום אני אצטרך להפסיק לקבל גם את התגמולים ממשרד הביטחון וגם את הפנסיה הצבאית של הבעל שלי, השאלה מה אנחנו רוצים, מה אנחנו רוצים שיקרה למשפחות שכולות עכשיו ב- 60 שנה למדינת ישראל, האם חוקים שחוקקו ב- 1950 הם עדיין רלוונטיים בכלל?

שולי מועלם: האם לא הגיע הזמן לפתוח קצת את הדיבור, את השיח גם בתוך משרד הביטחון וגם טיפה את השיח הציבורי?

יצחק גלנטי: גברתי אני מודה לך מאוד על הנאום הפטריוטי הזה, אני באמת חושב שיש בו הרבה רגש והרבה אמת, אני רק יכול לומר לך את אותה הצעה שנתן קודם חבר הכנסת פרופסור אריה אלדד.

יצחק גלנטי: רבותיי, אותן קבוצות פשוט להתארגן ולנסות לבנות באופן משותף איזו הצעת חוק, אנחנו נקדם אותה, נכון לרגע זה כל התקנות האלה הן כפופות לחוקים קיימים, לכן כל שינוי עתידי יכול להיות אך ורק עם חקיקה מסוג אחר, אז אנא תרימו את העניין.

נאוה שוהם: אדוני אתה חתום על הצעת החוק שלנו, אתה חתום על הצעת החוק שלנו אז תעזור לנו לקדם אותה.

יצחק גלנטי: תודה רבה, אם אני חתום עד כמה וכמה יש לי אינטרס בכיוון הזה.

יצחק גלנטי: רבותיי אני רוצה להתקדם.

אבנר גולן: בשנת 2000 האלוף ורדי מונה לבדוק את תפקוד אגף השיקום ובין היתר המליץ את חוק הנכים ואת התקנות על פיו, בשנת 2000 האלוף ורדי מונה לבדוק את תפקוד אגף השיקום לאור הרבה מאוד ליקויים שהיו שם, והמליץ באחת ההמלצות החשובות ביותר שתיקבע הוראת שיקום והחוק יותאם, החוק על תקנותיו יותאם לתקופה בת זמננו, עד היום במשך כשש שנים, למרות שמשרד הביטחון אימץ את המלצות ומסקנות הדוח, במשך שש שנים הדוח הזה לא יושם בכלל והדברים העיקריים בדוח ולא עשה אגף השיקום ולו דבר אחד שהוא תיקן, למעט תיקון תקנות הטיפול הרפואי שקבעו לנכי צבא ההגנה לישראל, באחרונה זה בוצע בניגוד לעמדת הארגון.

יצחק גלנטי: אני מבקש להתחיל להקריא את התקנות לצורך אישורם.

איתי עצמון: אם אפשר לקבל הסבר?

פזית אליהו: התגמולים שמעדכנים זה בעצם הם שני סטים שהם זהים השוני ביניהם הוא לגבי התקופות שיש את שלושת החודשים שזו הוראת השעה, ואחר כך מ- 1 לינואר 2007, התגמולים שמעודכנים הם התגמולים שמשולמים לאלמנות, תגמולים למימון צרכים מיוחדים להורים שכולים, תגמולים בנושא של חינוך יתומים גם במוסדות על-תיכוניים, וגם לשם רכישת מקצוע השכלה כללית, מענק נישואין ליתום שגם הוא משולם מכוח חוק – מעודכן, בנוגע לנכי צבא ההגנה לישראל התגמולים כמובן התגמול הבסיסי מעודכן, מעודכנת התוספת למימון צרכים מיוחדים שזו עזרת הזולת בלשון אחרת, מעודכנים הסכומים בנוגע למתן לסיוע ללימודים לנכים, הסכומים המשולמים מתוקף תקנות טיפול רפואי, תקנות טיפול רפואי תגמול טיפול רפואי, ותגמולי קיום המשולמים לנכי צבא ההגנה לישראל שזה בתוך הסל.

פזית אליהו: זו סקירה כללית על הסוגיה.

יצחק גלנטי: האם יש מישהו שמתכוון להתייחס לתגמול מסוים, לא מבחינת התוספות, אלא ברור שבאופן כללי, על פי חוק כמובן כל התוספות האלה שיתנו, גם אם הם ברמה שאינה עולה על הצרכים, אבל התוספות האלה נעשות על פי חוק.

אריה אלד: שאלה אינפורמטיבית, הוועדה בכלל מוסמכת לשנות צו או רק לאשר או שלא לאשר?

וילמה מאור: היא יכולה לשנות, אבל זה חוזר למשרד הביטחון ומשרד הביטחון מחליט אם הוא מאמץ את זה.

יצחק גלנטי: אתה היית רוצה?

אריה אלד: השאלה אם נכון שהוועדה תביע את מחמאתה על כך שמשרד הביטחון אינו מתקדם כהלכה בחקיקה כפי שנדרש, בדרך זו שנחזיר את הצו ובכך אנחנו פוגעים.

יצחק גלנטי: כי אם אנחנו הגענו לכלל הסכמה בנושא זה אז אני חושב שנוכל להגיע לפתרון הבעיות, בעתיד לפחות.

יצחק גלנטי: אני מציע בזה לאשר את כל התקנות האלה, הצווים, נקיים הצבעה.

יצחק גלנטי: נגד – אין נמנעים – אין התקבל פה אחד.

יצחק גלנטי: אין נגד, שלושה בעד, ועל כן התקנות האלו אושרו, יחד עם זאת אני מבקש להקריא עכשיו הודעת סיכום מטעם הוועדה.

יצחק גלנטי: הוועדה קוראת למשרד הביטחון והאוצר לתקן את העוול שנוצר כלפי נכי צבא ההגנה לישראל ולמשפחות חללי צבא ההגנה לישראל עקב הקפאת עדכון התגמולים בשנים האחרונות, בנוסף קוראת הוועדה למשרד הביטחון להניח במהירות האפשרית את הצעת החוק שתתקן את שיעור התגמולים שניתנים לאלמנה שנישאה בעד היתומים הסמוכים על שולחנה, כוונתי לתיקון 13 לחוק משפחות חיילים שנספו במערכה.

יצחק גלנטי: הוועדה תובעת ממשרד הביטחון לעגן בחקיקה את ההטבות הניתנות לנכי צבא ההגנה לישראל, לאלמנות, ליתומי צבא ההגנה לישראל, כך שגם הטבות אלו יוצמדו למדד ויעודכנו בהתאם.

יצחק גלנטי: הוועדה מודיעה כי אם לא תוגש הצעת חוק ממשלתית כזאת, תקדם הועדה הצעת חוק פרטית בנושא זה.

יצחק גלנטי: אני חוזר ומזכיר את ההבטחה שניתנה בישיבה היום, שבתוך שבועיים יעשה העדכון הנוסף של התגמולים.

אבנר גולן: אוקטובר 2007.

פזית אליהו: גם מבחינת משרד הביטחון הסתיים, למען הדיוק, כי אנחנו בתהליך חקיקה, זה צריך לעבור לשר האוצר להליך התייעצות, ואני לא יודעת אם נוכל לעשות את זה תוך שבועיים.

יצחק גלנטי: אני שמעתי קודם שאתם תוך שבועיים יכולים כן להגיש את זה, כעת אני לא מבין, חוזרים בכם.

פזית אליהו: אני אמרתי שאני מאוד מקווה שתוך מספר שבועות, ואמרתי שתוך שבועיים שלושה העבודה בתוך משרד הביטחון תסתיים וזה יועבר להיוועצות עם שר האוצר.

יצחק גלנטי: תודה, ההערה מתקבלת.

אבנר גולן: אנחנו בעצם ביקשנו להמליץ שתגביל אותם בזמן.

נאוה שוהם: אני הייתי רוצה ברשותך אדוני, שהארגונים יהיו שותפים לדיונים בנושא של עגון בחוק, אני חושבת שברגע שאנחנו מייצגים את ציבור הנכים והאלמנות, מן הראוי היה.

יצחק גלנטי: סליחה שאני קוטע אותך, ישנה כאן הצעה שאתם תתארגנו ביחד, תגישו לנו הצעת חוק פרטית כפי שהיא נראית לכם, ובסיטואציה כזאת אתם הופכים ראשית להיות שותפים אבל על בסיס של חקיקה פרטית, מעבר לזה תהייה הצעת החוק מטעם משרד הביטחון, אז זה בלי ספק אולי זה ידרבן את משרד הביטחון להליכי חקיקה מזורזים מטעמם.

נאוה שוהם: בסדר גמור.

יצחק גלנטי: רבותיי, תודה רבה בזאת אני נועל את הישיבה.